Örinä-Lennu

Lennu, tunnettiin myös nimillä Lennart, Korson karhu tai Örinä-Lennu. Mies kun kommunikoi örisemällä kovaan ääneen hieman aggressiiviselta kuulostavaan sävyyn, mutta harmitonhan mies oli, mitä nyt kovaääninen. Väitettiin että leikkaus X oli vienyt Lennun äänen, itse veikkaisin sitä yleisintä syytä, alkoholia ja sen korvikkeita.

Muotitietoisena miehenä päällä oli tavaramerkin omaisesti viininpunainen pikkutakki joka ei lähtenyt päältä edes kesähelteillä ja korson lukion valmistujaispäivänä miehellä oli päässä kulunut, nikotiininkeltainen ylioppilaslakki, joten arveltiinkin vitsimielessä, että Lennu taitaa olla kuuden L:n ylioppilas jolta on vaan yo-bileet jääny päälle 40 vuodeksi.

Lyhyen googlaamisen jälkeen mies nautti fanisuosiosta jopa irc-gallerian puolella, oli sen verran tuttu näky lukiolaisille. Lausahduksia: "Örrrrrr, ostin makeisia, kun eivät myyneet olutta" örisi karkkia syövä Lennu ystävälleni ja "Örrrr, mee kouluun siitä". Haimasyöpä kuulemma vei miehen monttuun, pois paikallisista kampaamoista ja kaupoista iloisesti örisemästä, mistä mies yleensä ajettiin ystävällisesti pois sanoin "mee Lennu kotiis örisemään".